நாட்டிலுறும் அறநிலையம் ஒவ்வொன்றும் நற்றமிழ்க்கல் லூரி ஒன்றும், வீட்டிலுறு கழகங்கள் நாலைந்தும், மேன்மையுறும் புலவர் கூடித் தீட்டிநூல் வெளியீடு செய்நிலையம் ஒன்றுமாய்த் தருமேல் நம்மை வாட்டிவரும் வறுமைநிலை மாய்க்கவரும் தாழ்மைநிலை மாய்ந்து போமே. 65 விழா நடத்துவோர் தேர்வரும்பின் பார்ப்பனர்கள் வரிசையுறச் செங்கைகள் கோத்த வண்ணம், நீர்வருங்கால் கத்துகின்ற நெடுந்தவளைக் கூட்டமெனக் கூச்ச லிட்டு நேர்வருவார் அன்னவர்கள் நிகழ்த்துவதன் பொருளென்ன? இனிமை உண்டா?